ಮಾಗಡಿ : ಆಸ್ತಿ ಗಲಾಟೆ ಒಂದು ಎಕರೆ ರಾಗಿ ಬೆಳೆ ನಾಶ ಮಾಡಿದ ಪಾಪಿಗಳು ಇವರಿಂದ ಪ್ರಕಟಿಸಲಾಗಿದೆ News Alert ಮಾಗಡಿ : ಅಸ್ತಿ ವಿಚಾರಕ್ಕೆ ಪಕ್ಕದ ಹೊಲದ ಮಾಲೀಕ 2 ಟ್ಯಾಕ್ಟರ್ ಮೂಲಕ ಒಂದು ಎಕರೆ ಪ್ರದೇಶದಲ್ಲಿ ಬೆಳೆದ ರಾಗಿ ಪೈರನ್ನು ನಾಶಮಾಡಿರುವ ಘಟನೆ ಮಲ್ಲಿಯಪ್ಪನಪಾಳ್ಯದ ಗೊಲ್ಲರಹಟ್ಟಿಯಲ್ಲಿ ಬುಧವಾರ ನಡೆದಿದೆ. ತಾಲೂಕಿನ ಮಲ್ಲಿಯಪ್ಪನಪಾಳ್ಯದ ರೈತ ಬೋರೆಗೌಡ ಅವರಿಗೆ ಗೊಲ್ಲರಹಟ್ಟಿಯ ಸರ್ವೆ ನಂ 69ರಲ್ಲಿ 3 ಎಕರೆ ಜಮೀನುದ್ದು ಗೊಲ್ಲರಹಟ್ಟಿ ಗ್ರಾಮಕ್ಕೆ ಜನ ತೆರಳಲು ಅನುಕೂಲವಾಗ್ಲಿ ಎಂದು ಬೋರೇಗೌಡ ತನ್ನ ಜಮೀನಿನಲ್ಲಿ ರಸ್ತೆಗೆ ಜಾಗ ಬಿಟ್ಟಿದ್ದರು. ಈ ನಡುವೆ ಪಕ್ಕದ ಜಮೀನು ಮಾಲೀಕರು ಈ ಜಮೀನು ತಮ್ಮದೆಂದು 2 ಟ್ಯಾಕ್ಟರ್ ಮೂಲಕ ಒಂದು ಎಕರೆ ಪ್ರದೇಶದಲ್ಲಿ ಬೆಳೆದಿದ್ದ ರಾಗಿ ಪೈರನ್ನು ಸಂಪೂರ್ಣವಾಗಿ ನಾಶಮಾಡಿದ್ದಾರೆ. ಈ ಬಗ್ಗೆ ನಿಂಗಯ್ಯನನ್ನು ಬೋರೆಗೌಡ ಪ್ರಶ್ನಿಸಿದಾಗ ತನ್ನ ಮನೆಯಲ್ಲಿದ್ದು ಮಚ್ಚನ್ನು ತಂದು ತಂದೆಯನ್ನೇ ಕೊಲ್ಲಲು ಯತ್ನಿಸಿದ್ದಾನೆ. ಈ ವೇಳೆ ನಿಂಗಯ್ಯ ಪತ್ನಿ ಮಧ್ಯ ಪ್ರವೇಶದಿಂದ ಅನಾಹುತವೊಂದು ತಪ್ಪಿದೆ. ರಾಗಿ ಬೆಳೆ ಕಳೆದುಕೊಂಡ ರೈತ ಮಲ್ಲಿಯಪ್ಪನಪಾಳ್ಯದ ಬೋರೆಗೌಡ ಮಾತನಾಡಿ, ಸರ್ವೆ ನಂ 69ರಲ್ಲಿ ನಾನು ನನ್ನ ಅಣ್ಣನಿಗೆ ಸೇರಿದ 3 ಎಕರೆ ಜಮೀನಿದ್ದು ನಮ್ಮ ತಾತ, ಮುತ್ತಾತನ ಕಾಲದಿಂದಲ್ಲೂ ನಾವು ಇದೇ ಜಮೀನಿನಲ್ಲಿ ವ್ಯವಸಾಯ ಮಾಡುತ್ತಿದ್ದೇವೆ. ನಮ್ಮ ಜಮೀನು ಅವರ ಹೆಸರಿನಲ್ಲಿದ್ರೆ ಸಂಬಂಧ ಪಟ್ಟ ಇಲಾಖೆಗೆ ದೂರು ನೀಡಿ ಕಾನೂನು ರೀತಿ ಪಡೆದುಕೊಳ್ಳಲಿ ಅದನ್ನು ಬಿಟ್ಟು ನಮ್ಮಗೆ ಮಾನಸಿಕವಾಗಿ ಕಿರುಕುಳ ನೀಡುವುದು ಸರಿಯಲ್ಲ ಅಂದಿದ್ದಾರೆ. ಬೋರೆಗೌಡ ಮಗ ಹನುಮಂತರಾಜು ಮಾತನಾಡಿ, ರಾಗಿ ಪೈರು ಚೆನ್ನಾಗಿ ಬೆಳೆದಿದ್ದು ಕಳೆದ ಎರಡು ದಿನದ ಹಿಂದೆ ಒಡವೆ ಇಟ್ಟು ರಸಗೊಬ್ಬರ ತಂದು ಹಾಕಿದ್ದೇವೆ ಈಗಾಗಲೇ 25 ಸಾವಿರ ಖರ್ಚಾಗಿದ್ದು ರಾಗಿ ಬೆಳೆ ಫಸಲಿಗೆ ಬಂದಿದ್ದರೆ ಸುಮಾರು 15 ಕ್ವಿಂಟಲ್ ರಾಗಿ ನಮ್ಮ ಹಸುಗಳಿಗೆ ರಾಗಿಯ ಹುಲ್ಲು ಬರುತ್ತಿತ್ತು ಈಗ ನಾಶಮಾಡಿರುವುದರಿಂದ ಸುಮಾರು 50 ಸಾವಿರದಷ್ಟು ನಾಶವಾಗಿದೆ ಈ ಸಂಬಂಧ ಮಾಗಡಿ ಪೊಲೀಸ್ ಠಾಣೆಯಲ್ಲಿ ದೂರು ನೀಡಲಾಗಿದೆ ಎಂದು ತಿಳಿಸಿದ್ದಾರೆ.